EkBass/fiwiki-20250220-pages-articles huggingface dataset:
Copán (departementti)

thumb|Departementti Hondurasin kartalla. Copán on departementti Hondurasin luoteisosassa. Sen pääkaupunki on Santa Rosa de Copán, pinta-ala 3 203 km2 ja vuoden 2010 asukasluku 362 200 asukasta.Honduras Departments Citypopulation Departementti on perustettu vuonna 1893. Sen maatalouden tärkeitä tuotteita ovat banaanit, sokeriruoko, maissi, appelsiinit, riisi, kahvi ja karjataloustuotteet. == Lähteet == Luokka:Hondurasin departementit
Francisco Morazán (departementti)

Francisco Morazán on departementti Hondurasin keskiosassa. Sen pinta-ala 7 946 km2 ja väkiluku 1,509 miljoonaa asukasta. Väkiluvultaan se on Hondurasin toiseksi suurin departementti Cortésin departementin jälkeen. Hallinnollinen keskus on maan pääkaupunki Tegucigalpa (996 658 as., 2013). Departementti on perustettu vuonna 1881. Sen maatalouden tärkeitä tuotteita ovat sokeriruoko, banaani, maissi, tomaatti, kaali, salaatti, durra ja kahvi. Myös kauppa ja teollisuus työllistävät tällä alueella. == Lähteet == == Aiheesta muualla == Luokka:Hondurasin departementit
Michał Kościuszko

Michał Kościuszko (s. 20. huhtikuuta 1985) on puolalainen ralliautoilija. == Ura == Hän aloitti uransa karting-sarjoissa 15-vuotiaana. Hän vaihtoi rallin pariin 17-vuotiaana. Vuonna 2006 Kościuszko kilpaili JWRC-sarjassa Suzukilla. Hän debytoi myös WRC-sarjassa Ruotsin rallissa jossa sijoitus oli vaatimaton 37. Seuraavana vuonna hän kilpaili Renault Cliolla. Vuonna 2008 Kościuszko ajoi jälleen Suzukilla voittaen Sardinian kilpailun sijoittuen yhteispisteissä viidenneksi. Seuraavana vuonna hän sijoittui sarjan toiseksi voittaen Argentiinan ja Portugalin kilpailut. Vuonna 2010 Kościuszko kilpaili SWRC- sarjassa Ford Fiestalla ja Skoda Fabialla. Hän saavutti muutamia palkintosijoja sijoittuen sarjan viidenneksi. Vuonna 2011 Kościuszko kilpailee PWRC-sarjassa Mitsubishi Lancerilla. Hän saavutti ensimmäiset WRC-pisteensä Australian rallissa, jossa hän ajoi seitsemänneksi saavuttaen kuusi pistettä. == Lähteet == Luokka:Puolalaiset ralliautoilijat Luokka:Vuonna 1985 syntyneet Luokka:Elävät henkilöt
Tiburcio Carías Andino

thumb|Tiburcio Carias Tiburcio Carías Andino (1876–1969) oli hondurasilainen sotilasjohtaja, joka toimi maansa presidenttinä vuosina 1933–1949.Presidents Honduras.com Hänen valtakautensa on ollut koko Hondurasin historian pisin. Hän keskittyi suojelemaan Hondurasin horjuvaa taloutta, vahvistamaan maata sotilaallisesti, jonkin verran tieverkon parantamiseen ja oman valtansa pönkittämiseen.The Era of Tiburcio Carías Andino, 1932-54 Honduras: A Country Study. Library of Congress, 1995. == Lähteet == Luokka:Hondurasin presidentit Luokka:Vuonna 1876 syntyneet Luokka:Vuonna 1969 kuolleet
Françafrique

Françafrique on termi, jolla viitataan Ranskan ja sen entisten afrikkalaisten siirtomaiden suhteisiin. Termin sävy oli alkuun myönteinen, mutta nykyisin sillä kuvataan ahneuden ja kähminnän verkostoa, joka koostuu Ranskan ja näiden maiden eliitistä. Tämän verkoston perustajiin luetaan Charles de Gaulle, joka maiden itsenäistyessä halusi pitää siellä kiinni Ranskan vahvasta poliittisesta ja taloudellisesta asemasta. Hänen jälkeensä Ranskan poliittinen johto on pysynyt samalla linjalla. Suhteista on ollut hyötyä muun muassa Yhdistyneiden kansakuntien (YK) äänestyksissä, joissa entisiltä siirtomailta on tullut tukea. == Katso myös == * Ranskan yhteisö == Lähteet == Luokka:Afrikan historia Luokka:Ranskan siirtomaahistoria Luokka:Ranskan ulkopolitiikka Luokka:Ranskankieliset sanat ja sanonnat
Jääpallon SM-sarjakausi 1982–1983

Jääpallon Suomen mestaruus 1983 ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura. == Mestaruussarja == === Sarjataulukko === Joukkue O V T H Maalit P Oulun Luistinseura 18 16 0 2 144–42 32 Porvoon Akilles 18 14 1 3 95–47 29 Helsingin IFK 18 13 0 5 106–62 26 Veitsiluodon Vastus 18 11 1 6 79–66 23 Oulun Palloseura 18 10 1 7 64–59 21 Warkauden Pallo -35 18 6 2 10 60–87 14 Mikkelin Kampparit 18 7 0 11 54–90 14 Botnia-69 18 5 1 12 61–93 11 Lappeenrannan Veiterä 18 4 0 14 71–112 8 Keminmaan Pallo 18 1 0 17 53–129 2 KemPa putosi sarjasta suoraan. Veiterä säilyi karsinnan jälkeen. Sarjaan nousi Jyväskylän Seudun Palloseura. ===Runkosarjan parhaat maalintekijät=== Sija Pelaaja Joukkue Maalit 1\. Matti Alatalo OLS 41 2\. Veikko Niemikorpi HIFK 40 3\. Pekka Vartiainen Akilles 37 4\. Mauri Kallio Vastus 22 4\. Seppo Laakkonen WP-35 22 6\. Sakari Puotiniemi OPS 21 7\. Martti Karvo Vastus 19 8\. Juha Mänttäri Veiterä 18 9\. Ilkka Alatalo OLS 16 9\. Kauko Rautiainen HIFK 16 == Välierät == Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Joukkue 1 Tulos Joukkue 2 Ottelu 1 Ottelu 2 Veitsiluodon Vastus 2–14 Oulun Luistinseura 2–4 (1–1) 0–10 (0–3) Helsingin IFK 9–7 Porvoon Akilles 3–3 (3–2) 6–4 (3–3) == Pronssiottelu == Joukkue 1 Tulos Joukkue 2 Porvoon Akilles 3–2 (1–2) Veitsiluodon Vastus == Loppuottelut == Loppuottelut pelattiin paras kolmesta. ensimmäinen ottelu runkosarjassa heikommin sijoittuneen ja kaksi seuraavaa paremmin sijoittuneen kotikentällä. Joukkue 1 Voitot Joukkue 2 Ottelu 1 Ottelu 2 Ottelu 3 Helsingin IFK 1–2 Oulun Luistinseura 4–1 (3–1) 3–7 (1–3) 3–6 (1–3) ==Lopulliset sijoitukset== Sija Joukkue 1\. Oulun Luistinseura 2\. Helsingin IFK 3\. Porvoon Akilles 4\. Veitsiluodon Vastus == Suomen mestarit == OLS:n joukkue Jukka Palinsaari, Jouni Taskila, Kalevi Immonen, Tuomo Lämsä, Jari Löthman, Juha Niemikorpi, Ilkka Alatalo, Timo Okkonen, Jukka Ohtonen, Matti Alatalo, Kari Moilanen, Ari Kuokkanen, Risto Kontturi, Eero Hamari, Asko Eskola, Jari Surakka. Valmentaja Reijo Karppinen. == Lähteet == * Urheilumme Kasvot 13, sivu 59. Luokka:Jääpallon SM-sarja Luokka:Vuoden 1982 jääpallo Luokka:Vuoden 1983 jääpallo
Patrick Makau

Patrick Makau Musyoki (s. 2. maaliskuuta 1985) on kenialainen kestävyysjuoksija. Makau sijoittui vuonna 2007 toiseksi maantiejuoksun MM- kilpailuissa puolimaratonilla ja voitti kultaa joukkuekilpailussa. Seuraavana vuonna hän sijoittui puolimaratonin MM-kilpailuissa myös toiseksi ja voitti kultaa joukkuekilpailussa. Molemmilla kerroilla henkilökohtaisen kilpailun voitti Zersenay Tadese. Ensimmäisen maratoninsa Makau juoksi Rotterdamissa 2009, jolloin sijoittui neljänneksi ajalla 2.06.14. Vuonna 2010 hän voitti Rotterdamin maratonin ajalla 2.04.48 ja Berliinin maratonin ajalla 2.05.08. Vuonna 2011 hän sijoittui Lontoon maratonilla kolmanneksi ajalla 2.05.45. Syyskuussa 2011 hän voitti Berliinin maratonin maailmanennätysajalla 2.03.38. Hänen 30 kilometrin väliaikansa 1.27.38 alitti myös entisen maailmanennätyksen. Molempien matkojen aikaisemmat maailmanennätykset olivat Haile Gebrselassien nimissä. Wilson Kipsang rikkoi syyskuussa 2013 Berliinin maratonilla Makaun maailmanennätyksen juostuaan ajan 2.03.23. Nairobissa joulukuussa 2011 pidetyssä palkintotilaisuudessa Makau nimettiin vuoden urheilupersoonallisuudeksi Keniassa. ==Henkilökohtaiset ennätykset== :Lähde: IAAF * 3 000 metriä: 7.54,50 (2007) * 10 kilometriä: 27.27 (2007) * 15 kilometriä: 41.30 (2009) * 20 kilometriä: 56.13 (2007) * puolimaraton: 58.52 (2009) * 25 kilometriä: 1.13.18 (2011) * 30 kilometriä: 1.27.38 (2011) * maraton: 2.03.38 (2011) ==Lähteet== Luokka:Kenialaiset kestävyysjuoksijat Luokka:Vuonna 1985 syntyneet Luokka:Elävät henkilöt
Kehitysmaayhdistys Pääskyt

Kehitysmaayhdistys Pääskyt ry on Suomen vanhimpia sitoutumattomia kehitysyhteistyöjärjestöjä. Pääskyt on vuodesta 1964 lähtien tukenut ja tehnyt kehitysyhteistyötä Etelän kansalaisjärjestöjen kanssa sekä tiedottanut kansainvälisistä solidaarisuuskysymyksistä sekä edistänyt sosiaalisesti ja ekologisesti kestävää kehitystä Suomessa. Pääskyt on Emmaus Suomen ja Emmaus Euroopan jäsenjärjestö. Se on myös yksi ympäristöalan kehitysyhteistyöhankkeita rahoittavan Siemenpuu-säätiön perustajajärjestöistä Pääskyt on Kepan jäsenjärjestönä mukana Kepan organisoimassa Etelän vapaaehtoisohjelma Etvossa. Pääskyjen tärkeimmät yhteistyökumppanit ovat Perussa ja Intiassa. ==Peru ja Cuna Nazareth== Pääskyjen toiminta on suuntautunut alusta lähtien Peruun. Limaan lähetettiin vapaaehtoisia työskentelemään Perun Emmaukseen kuuluvan Cuna Nazarethin säätiön päiväkoteihin. Yhteistyösuhde on jatkunut vuodesta 1964. ==Intia== Työ Intiassa alkoi 1967. Vuodesta 1983 kumppanina on ollut kyläkehitysjärjestö VCDS Tamil Nadun osavaltiossa. Vuosina 1987–1999 Pääskyt myös tuki Biharissa Intian alkuperäisväestön adivasialueella sijaitsevaa kyläkehitys- ja koulutuskeskus Jagriti Viharaa. Vuonna 2010 alkoi Gujaratin ja Rajasthanin osavaltioissa yhteistyö SEWA-järjestön kanssa. Intiassa työtä tehdään muun muassa kastittomien eli dalit-työläisten ja naisten organisoimisessa, kastittomien lasten epävirallisten koulujen perustamisessa ja maanviljelyn kehittämisessä. ==Palkinnot == Vuonna 2005 Pääskyt ja intialainen kyläkehitysjärjestö VCDS saivat presidentti Tarja Halosen myöntämän Kumppanuus-palkinnon, joka on Kepan myöntämä palkinto parhaalle järjestöjen kehitysyhteistyöhankkeelle. ==Lähteet== ==Aiheesta muualla== *Pääskyt ry Luokka:Suomalaiset kehitysyhteistyöjärjestöt Luokka:Vapaaehtoistyö
Sampo Haapamäki

Sampo Haapamäki (s. 3. helmikuuta 1979) on suomalainen säveltäjä. Sampo Haapamäki opiskeli sävellystä Tristan Murailin johdolla New Yorkin kaupungissa Columbian yliopistossa, josta Haapamäki valmistui musiikin tohtoriksi vuonna 2012. Hän opiskeli sävellystä myös Sibelius-Akatemiassa Helsingissä Tapio Nevanlinnan ja Veli-Matti Puumalan johdolla valmistuen musiikin maisteriksi vuonna 2005. Lisäksi Haapamäki on opiskellut Leipzigissa Hochschüle für Musik und Theaterissa sävellysopettajanaan Claus-Steffen Mahnkopf. ==Teoksia== ===Sinfoniaorkesterille=== * Motto (2015) * Historia (2022) ===Kamariorkesterille=== * Signature (2003) * Fresh (2004, 2007) * Design (2005) ===Orkesterilaulut=== * Synny! (2020) sopraanolle ja orkesterille * Kohdusta (2022) sopraanolle, harpulle ja jousiorkesterille * Rakkautemme (2022) sopraanolle ja sinfoniaorkesterille ===Konsertot=== * Kirjo (2006) bassoklarinetille ja kamariorkesterille * Velinikka (2008) neljäsosasävelaskelharmonikalle ja kamariorkesterille * Kaksoiskonsertto Conception (2012) neljäsosasävelaskelkitaralle, neljäsosasävelaskelharmonikalle ja orkesterille * Neljäsosasävelaskelpianokonsertto (2017) neljäsosasävelaskelpianolle ja kamariorkesterille ===Ensembleteoksia=== * Heritage (2016) Harry Partch -instrumenteista koostetulle ensemblelle * 24/7 (2019) neljäsosasävelaskelhuilulle, neljäsosasävelaskelklarinetille, neljäsosasävelaskelkitaralle, neljäsosasävelaskelpianolle, neljäsosasävelaskelharmonikalle, viululle ja sellolle ===Ensembleteokset/Sooloteokset elektroniikan kanssa=== * Logo (2013) viululle ja 9-kanavaiselle elektroniikalle * IDEA (2018) 11 muusikon ensemblelle ja 8-kanavaiselle elektroniikalle ===Puhallinorkesterille=== * Sight (2001) ===Big Bandille=== * Style (2001) ===Kamarimusiikkia=== * Sonata (2000) klarinetille, marimballe, pianolle ja harmonikalle * Avenue (2000) alttosaksofonilla ja pianolle * Wide (2001) klarinetille, pianolle, viululle, alttoviululle ja sellolle * Highway (2002) huilulle ja pianolle * Connection (2007) kahdelle viululle, alttoviululle ja sellolle ===Soolosoittimille=== * Emfa (2000) tuuballe * Tri (2000) pasuunalle * Power (2001) harmonikalle ===Vokaalimusiikki=== * Haljennut (2004) kontratenori-baritonille, viululle, alttoviululle ja sellolle * Maailmamaa (2010) sekakuorolle ja nauhalle ==Lähteet== * Helsingin Sanomat, Vesa Sirén: Suomalaiskaksikko suunnitteli aivan uudenlaisen pianon: Cus siunatkoon, kuuntele tätä soitinta! * Pohjoismaiden neuvoston musiikkipalkinto 2020 ==Aiheesta muualla== *Säveltäjän oma sivusto *Sampo Haapamäki Music Finlandin sivuilla *Columbian yliopiston alumnisivu *Teosluettelo aikajärjestyksessä Ressources.ircam Luokka:Suomalaiset taidemusiikin säveltäjät Luokka:Vuonna 1979 syntyneet Luokka:Elävät henkilöt
Yhdystie 1951

Yhdystie 1951 on tie joka kulkee Pyheeltä Munnuisiin. Tien pituus on 3 kilometriä. 1951 Luokka:Mynämäen liikenne Luokka:Mietoinen
Sievä

Sievä on suomalainen naisen etunimi. Siitä tunnetaan myös muoto Sievi, joka on jäänyt harvinaisemmaksi.Pentti Lempiäinen: Suuri etunimikirja (ISBN 951-0-23323-4) Sievä on ollut Suomessa vuoden 2019 loppuun mennessä 453 naisen nimenä. Nimen käyttö alkoi jo ennen vuotta 1900 ja on jatkunut näihin päiviin. Vuoteen 1899 mennessä nimi oli annettu 97:lle tytölle. Yli puolet Sievä- nimisistä on syntynyt vuosina 1900–1919, jolloin nimi annettiin 230 tytölle. Vuosina 1920–1939 se annettiin 92:lle ja 1940–1959 yhdelletoista tytölle. Vuosien 1960–1979 aikana ei ole syntynyt yhtäkään suomalaista, jonka etunimi olisi Sievä, mutta sittemmin nimeä on alettu käyttää jälleen; vuosina 1980–1999 on syntynyt kuusi ja vuosina 2000–2009 seitsemän Sievää. Vuonna 2010 Sievä-nimen sai alle viisi tyttöä. Sievi-nimen on saanut alle 152 suomalaista, joista ensimmäiset niin ikään ennen vuotta 1900, mutta suurin osa vuosina 1900–1939 Digi- ja väestötietoviraston tietojen mukaan Sievä on ollut sukunimenä 48:lla ja Sievi 86:lla suomalaisella. Nämä tiedot sisältävät vain ne henkilöt, jotka eivät ole kuolleet aiemmin kuin 1964–1968. == Tunnettuja Sievä-nimisiä == * Sievä Juuri-Oja (o.s. Fågel, 1888–1972), näyttelijä * Sievä Kauppinen (o.s. Nordling, 1906–2008), taidemaalari ja graafikko == Lähteet == Luokka:Etunimet Luokka:Sukunimet
Raikas

Raikas on suomalainen miehen etunimi. Sen tarkoitus on ilmaista vanhempien lapselleen toivomia ominaisuuksia. Sen nimipäivänä oli suomalaisessa almanakassa 6. lokakuuta vuosina 1929–1949. Raikas on ollut Suomessa nimenä alle 300 henkilöllä. Suosituimmillaan se oli aikavälillä 1920–1939, jolloin sen sai 173–177 ihmistä. Raikas tunnetaan myös sukunimenä. Digi- ja väestötietoviraston tietojen mukaan se on ollut tässä käytössä 71 suomalaisella (mukana vain ne, jotka eivät ole kuolleet aiemmin kuin 1964–1968). Tunnettuja Raikas-nimisiä henkilöitä ovat: * Pirkko Raikas (1924–1998), viestijuoksija ja pituushyppääjä * Teppo Raikas (1883–1916), näyttelijä, elokuvaohjaaja ja käsikirjoittaja * Yrjö Raikas (1888–1962), yrittäjä ja äärioikeistolainen poliitikko. Raikasta käytetään fiktiivisen henkilön nimenä ("Dödö", oikealta nimeltään Raikas Poikolainen) Matti Yrjänä Joensuun romaanissa Harjunpää ja kiusantekijät. == Lähteet == Luokka:Etunimet Luokka:Sukunimet
George Sidney

George Sidney (4. lokakuuta 1916 New York, New York – 5. toukokuuta 2002 Las Vegas, Nevada) oli yhdysvaltalainen elokuvaohjaaja. Elokuva-alalla hän aloitti ensin lapsinäyttelijänä, ja vuonna 1933 hän pääsi juoksupojaksi Metro-Goldwyn- Mayerille. Sidney eteni pian leikkaajaksi, ja vuonna 1935 hän oli apulaisohjaajana. Ensimmäisen lyhytkomediansa hän ohjasi vuotta myöhemmin. Pitkissä elokuvissa Sidneyn erikoisalaa olivat musiikkikomediat. Sidney jätti MGM:n 1955 ja ryhtyi itsenäiseksi tuottajaksi. Samoihin aikoihin hän myös liittyi johtajistoon Hanna-Barbera-animaatiostudiossa, jota hän oli ollut mukana perustamassa 1944. Sidney oli neljästi ehdolla parhaan ohjauksen Oscar- palkinnon saajaksi. Hän on saanut tähden Hollywood Walk of Famelle. == Osittainen filmografia == * Laulaen maihin (Anchors Aweigh, 1945) * Kolme muskettisoturia (The Three Musketeers, 1948) * Annie mestariampuja (Annie Get Your Gun, 1950) * Teatterilaiva (The Show Boat, 1951), Oscar-ehdokkuus * Scaramouche – säilän sankari (Scaramouche, 1952), Oscar-ehdokkuus * Elisabethin rakkaus (Young Bess, 1953), Oscar-ehdokkuus * Rakkauden tähtien alla (The Eddy Duchin Story, 1956) * Viva Las Vegas! (1964) == Lähteet == == Kirjallisuutta == *von Bagh, Peter: ”Iloa ihmisille – George Sidneyn haastattelu”, Filmihullu 3/1991 Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1916 syntyneet Luokka:Vuonna 2002 kuolleet
Hyvinkään VPK

Hyvinkään VPK on vuonna 1902 perustettu sopimuspalokunta. Hyvinkään VPK toimii Keski-Uudenmaan alueella. Vuonna 2009 Hyvinkään VPK muutti uusiin tiloihin Kalevankadulle. Tätä ennen asema sijaitsi Hyvinkäänkylässä. == Kalusto == *sammutusyksikkö R KU 841 *säiliöyksikkö R KU 843 *miehistönkuljetusyksikkö R KU 847 == Lähteet == ==Aiheesta muualla== *Hyvinkään VPK:n kotisivu Luokka:Keski-Uudenmaan pelastuslaitoksen sopimuspalokunnat Luokka:Hyvinkää
Petru Lucinschi

Petru Lucinschi (27. tammikuuta 1940 Rădulenii Vechi, Romania, nyk. Moldovassa) oli Moldovan 2. presidentti 1996–2001. Lucinschi teki uransa Moldavian SSR:ssa, jossa hän nousi 1989 puolueen pääsihteeriksi. Vuonna 1991 hän siirtyi Moskovaan, jossa hänet valittiin NKP:n keskuskomitean sihteeriksi. Vuosina 1993-1997 hän oli Moldovan parlamentin puhemies. Hänet valittiin maan toiseksi presidentiksi 1996. Moldovassa parlamentti valitsee presidentin neljän vuoden kaudelle. Vuonna 2000 parlamentti ei kuitenkaan saanut sovittua Lucinschin seuraajasta, joten Lucinschi määräsi 2001 ennenaikaiset vaalit, joiden jälkeen parlamentti valitsi presidentiksi Vladimir Voroninin. == Lähteet == Luokka:Moldovan presidentit Luokka:Vuonna 1940 syntyneet Luokka:Elävät henkilöt
Iconoclast

__NOTOC__ Iconoclast on Symphony X:n kahdeksas studioalbumi, joka julkaistiin 17. kesäkuuta 2011. Albumi nousi Yhdysvalloissa Billboard 200 -listan sijalle 76. Suomessa se debytoi virallisen albumilistan sijalla 25. == Kappaleet == # # # # # # # # # == Kokoonpano == * Russell Allen ‎– laulu * Jason Rullo ‎– rummut * Michael LePond ‎– bassokitara * Michael Pinnella ‎– kosketinsoitin * Michael Romeo ‎– kitara, tuottaja, äänittäjä === Tuotanto === * Jens Bogren ‎– miksaaja, masteroija * Warren Flanagan ‎– kansikuva, piirrokset * Peter Ruttan ‎– graafinen suunnittelu, layout == Arvostelut == * AllMusic: AllMusic review * Imperiumi.net: Imperiumi.net: Levyarvio * Metal Storm: Metal Storm: Album review * Soundi: Soundi: Levyarvio == Lähteet == == Aiheesta muualla == * * Iconoclast discogs.com -sivustolla * Symphony X:n kotisivu Luokka:Vuoden 2011 albumit Luokka:Symphony X:n albumit
Henrik II Äpärä

Henrik II Äpärä (esp. El de las Mercedes, Enrique de Trastamara, Enrique el Bastardo, Enrique el Fratricida, Enrique, conde de Trastámara); (1333 — 29. toukokuuta 1379, Burgos, Kastilian kruunu) oli Kastilian kuningas vuosina 1369–1379.O´Callaghan, s. 681 == Suku == Hän oli yksi Alfonso XI:n kymmenestä aviottomasta lapsesta Leonor de Guzmánin kanssa. Hänen velipuolensa oli Pietari I Julma. Hän oli Trastámara-suvun kantaisä. == Kuningas == Henrik nousi kapinaan velipuoltaan Pietaria vastaan, mutta joutui tappiolle.Tietosanakirja, palsta 563 Henrik pakeni Ranskaan, josta hän pyysi ja sai tukea.The New Encyclopaedia Britannica, s. 328 Hän hyökkäsi Kastiliaan Ranskan avustuksella vuonna 1366 ja hänet kruunattiin kuninkaaksi Burgosissa. Samanaikaisesti Pietari liittoutui englantilaisen Edvard Mustan prinssin kanssa, jonka avustuksella Pietari löi Henrikin Nájeran taistelussa 3. huhtikuuta 1367. Kun Pietari ei halunnut maksaa luvattua summaa Mustalle prinssille, tämä liittyi ranskalaisten puolelle ja Pietari I jäi lopulta tappiolle.O´Callaghan 1975, s. 426 Hän sai lisää apua Ranskalta ja vangitutti Pietarin, jonka hän murhasi 23. maaliskuuta 1369. Kuninkaana Henrik II joutui kohtaamaan surmatun velipuolensa kannattajat ja ulkoisia vihollisia. Näitä vastaan taistellessaan hän joutui turvautumaan Bertrand du Guesclinin apuun.O´Callaghan, s. 524 Hän onnistui lyömään Granadan joukot ja tekemään vuonna 1371 rauhan Portugalin kanssa. Seuraavaksi hän ryhtyi kukistamaan viimeistä merkittävää vastustajaansa Martín López de Córdobaa.O´Callaghan, s. 525 Lupauksista huolimatta López de Córdoba teloitettiin antautumisen jälkeen.O´Callaghan, s. 526 Legitimistinen väite hyväksyttiin Galiciassa, Portugalissa, jonne hän hyökkäsi; ja hänen täytyi myös puolustaa itseään Leicesterin herttua John of Gauntia vastaan, joka oli naimisissa Pedro I:n tyttären kanssa. Hän murskasi vastustuksen ja palkitsi kannattajansa. Hän toi Ranskasta perinnölliset herttuan ja markiisin tittelit, joihin kuului omaisuus, luoden sukulaisistaan ​​ja kannattajistaan ​​suurmiesten luokan. Näin hän sai El de las Mercedes -tittelin. ==Lähteet== * * * ===Viitteet=== Luokka: Kastilian kuninkaalliset
Martín López de Córdoba

Martín López de Córdoba oli viimeinen Kastilian kuninkaan Pietari I Julman tukija, joka kykeni vastustamaan Henrik II Äpärää. Martín López de Córdoba piti Sevillan lähellä hallussaan Carmonan linnaa, missä olivat Pietarin aarteet sekä kaksi kuolleen kuninkaan aviotonta poikaa.O´Callaghan, s.524 Vuonna 1371 Henrik II oli vallannut koko maan, ja tajuttuaan tilanteensa epätoivoisuuden Martín López de Córdoba suostui antautumaan. Antautumisen ehtona oli hänen ja Pietari I Julman poikien vapaa pääsy ulkomaille.O´Callaghan, s.525 Sopimusta kuitenkin rikottiin räikeästi, ja ranskalaisia joukkoja komentanut Bertrand du Guesclin vangitsi miehet ja teloitutti heidät. Bertrand, joka itse oli petollisin lupauksin houkutellut Pietari I Julman kuolemaanO´Callaghan, s.426, sanoi López de Córdoballe: "Enkö minä varoittanut sinua, että vastarintasi johtaa tähän", mihin vanki vastasi: "Parempi kuolla laillani uskollisena, kuin elää petturina niin kuin sinä".O´Callaghan, s.526 ==Lähteet== * ===Viitteet=== Luokka:Espanjan historia
Buddha Air

thumb|Buddha Airin ATR 72-500, Tribhuvanin kansainvälisellä lentoasemalla Kathmandussa. Buddha Air on nepalilainen lentoyhtiö, joka lentää pääosin kotimaan lentoja. Yhtiön kotikenttä on Tribhuvanin kansainväliseltä lentoasema Kathmandussa. Lentoyhtiön pienkone Beechcraft 1900D syöksyi maahan 25. syyskuuta 2011. Onnettomuudessa kuolivat koneessa olleet 19 ihmistä, joista 16 oli matkustajia. ==Lähteet== ==Aiheesta muualla== *Yrityksen verkkosivu Luokka:Nepalilaiset lentoyhtiöt
Hotelli Ukraina

Radisson Royal Hotel (), alun perin Hotelli Ukraina () on viiden tähden luksushotelli Moskovan kaupungissa Moskvajoen varrella Venäjällä. Hotellin rakensivat vuosina 1953–1957 saksalaiset sotavangit. Rakennus edustaa stalinistista arkkitehtuuria. Hotelli on yksi samaan tyyliin rakennetusta seitsemästä sisaresta, joita on kutsuttu myös nimellä ”Stalinin torahampaat”. Hotellin arkkitehteinä toimivat neuvostoliittolaiset arkkitehdit Arkadi Mordvinov ja Vjatšeslav Oltarževski. Rakennuksessa on 34 kerrosta ja 497 huonetta, ja se on 198 metriä korkea. Nykyään hotelli on osa belgialaista The Rezidor Hotel Group -hotelliketjua. Yksityiset sijoittajat Zarah Ilijev ja God Nisanov omistavat hotellin. Hotelli Ukraina oli maailman suurin hotelli vuosina 1957–1976, kunnes Westin Peachtree Plaza Hotel valmistui Yhdysvaltoihin. Vuosien 2007–2010 aikana hotelli remontoitiin kokonaan. Remontin kustannukset olivat noin 300 miljoonaa Yhdysvaltain dollaria. Remontin yhteydessä hotellista poistettiin kaikki Stalinin kuvat ja patsaat mutta säästettiin melkein kaikki neuvostoaiheiset maalaukset ja patsaat. Ennen remontin alkamista hotellissa oli tuhat huonetta, mutta remontin jälkeen jäi jäljelle vain 497 huonetta, kun huoneita suurennettiin. Yöpyminen hotellissa maksaa noin 500 euroa yöltä. Hotellissa on myös useita ravintoloita, muun muassa Veranda Restaurant, Lobby Bar, FARSI Restaurant, Tatler Club Restaurant, Buono Restaurant, Beefbar Junior ja Troubadour Karaoke Bar. Hotellissa on myös laaja kirjakokoelma, josta löytyy kirjoja myös englannin kielellä. Hotellissa on myös kolme kuntosalia, kaksi uima-allasta ja sauna. == Hotellin taidekokoelmat == Moskovan Radisson Royal Hotelissa on yli 1 200 alkuperäistä neuvostotaulua. Hotellin aulan katossa on suuri dioraama eli näyttävä kommunistihenkinen maalaus työläisistä. Hotellin aulassa on pienoismalli Moskovan kaupungista. Pienoismalli rakennettiin vuonna 1977. Pienoismallissa ovat Punainen tori, Kreml ja muutama rakennus sen ympäriltä. == Hotellin palkinnot == Moskovan Radisson Royal Hotel on voittanut monia palkintoja, muun muassa Russia's Leading Luxury Hotel -palkinnon vuonna 2011. Moskovan Radisson Royal Hotelin palkinnot: 2010 * Seven Stars and Stripes Oraginsationin myöntämä Society-Extraordinary Award * World Travel Awardsin myöntämä Russia’s Leading Luxury Hotel 2010 * Kansainvälisillä DENKMAL- messuilla myönnetty palkinto Best Restoration, Historical and Cultural Preserved Object - 2010 2011 * Russia's Leading Luxury Hotel 2011 * Europe's Leading Luxury Business Hotel 2011 * TripAdvisorin myöntämä Certificate of Excellence * Conde Nast Travellerin myöntämä paikka The Hot List 2011:llä == Lähteet == == Aiheesta muualla == * Radisson Royal Hotel, Moscow - Radisson Royal Hotel, Moscow viralliset sivut Luokka:Venäjän hotellit Luokka:Moskovan rakennukset ja rakennelmat
Erik Schlopy

Erik Schlopy (s. 21. elokuuta 1972 Buffalo, New York) on yhdysvaltalainen alppihiihtäjä. Schlopy kilpaili ensimmäisen kerran alppihiihdon maailmancupissa Val d’Isèressa 5. joulukuuta 1992 sijoittuen supersuurpujottelussa 24:nneksi. Kymmenen parhaan joukkoon hän sijoittui ensimmäisen kerran Yongpyongin pujottelussa helmikuussa 2000 oltuaan yhdeksäs. Palkintokorokkeelle Schlopy nousi ensimmäisen kerran Bormion suurpujottelussa joulukuussa 2000 oltuaan toinen. Hän sivusi uransa parasta sijoitustaan oltuaan toinen myös Åren suurpujottelussa maaliskuussa 2001. Kaudella 2000–2001 hän sijoittui suurpujottelun kokonaispisteissä kolmanneksi. St. Antonin MM-kilpailuissa 2001 Schlopy oli pujottelussa 21:s. St. Moritzin MM- kilpailuissa 2003 hän saavutti pronssia suurpujottelussa selvitettyään toisen laskun nopeimmalla ajalla. Pujottelussa hän laski 15:nneksi. Bormiossa 2005 Schlopy oli suurpujottelussa 17:s. Olympialaisissa Schlopy kilpaili kolmesti, sijoituttuaan parhaimmillaan 13:nneksi pujottelussa Salt Lake Cityssä 2002 ja suurpujottelussa Torinossa 2006. Schlopy on naimisissa uinnin olympiavoittajan, Summer Sandersin kanssa. == Lähteet == Luokka:Yhdysvaltalaiset alppihiihtäjät Luokka:Vuonna 1972 syntyneet Luokka:Elävät henkilöt
Pietari IV (Aragonia)

Pietari IV eli Pietari Julma (5. syyskuuta 1319 Balaguer, Katalonia – 5. tammikuuta 1387 Barcelona)Peter IV Encyclopædia Britannica Online. Viitattu 10.10.2023. oli Aragonian kuningas vuosina 1336–1387 isänsä Alfonso IV:n jälkeen.O´Callaghan, s. 682 Pietarin äiti Teresa de Entenza oli kuollut lapsivuoteeseen, ja Alfonso IV:n toinen vaimo Eleonoora Kastilialainen vaati pojalleen Ferranille osuutta perinnöstä.O´Callaghan, s. 410 Vuonna 1332 Alfonso IV antoikin Ferranille ensin Tortosan ja sitten Valencian. Kun sitten Alfonso IV kuoli ja Pietari nousi 16-vuotiaana valtaan, hän yritti vangita äitipuolensa Eleonooran, joka kuitenkin onnistui pakenemaan Kastiliaan.O´Callaghan, s. 411 Pietari IV taisteli Mallorcan herruudestaO´Callaghan, s. 415 sekä kohtasi kapinoita vuonna 1354 SardiniassaO´Callaghan, s. 419 ja vuonna 1355 Sisiliassa.O´Callaghan, s. 418 Pitkä taistelu Kastiliaa vastaan vuosina 1356–1366 leimasi kuitenkin Pietarin hallituskautta.The New Encyclopaedia Britannica, s. 328 Hän asettui tukemaan Pietari I Julman velipuolen Henrik Trastámaralaisen kruununvaatimuksiaO´Callaghan, s. 421 saatuaan sitä ennen lupauksen laajoista Kastilian alueista. Sota kuitenkin osoittautui tuhoisaksi AragonialleO´Callaghan, s. 424, ja valtakunnan pelasti ainoastaan ranskalaisen Bertrand du Guesclinin joukot. Henrik Äpärä ei kyennyt maksamaan Pietari IV:lle lupaamiaan maksuja ja lopulta Aragonia irrottautui satavuotisesta sodasta ja pysytteli puolueettomana.O´Callaghan, s. 426 Kuninkaana Pietarin kuoleman jälkeen seurasi hänen poikansa Juhana I. ==Lähteet== * * ===Viitteet=== Luokka:Aragonian hallitsijat Luokka:Vuonna 1319 syntyneet Luokka:Vuonna 1387 kuolleet
FC Vaslui

FC Vaslui on ammattilaisjalkapalloseura Vasluista, Romaniasta. Vuonna 2002 perustetun seuran edustusjoukkue pelaa Romanian pääsarjassa Liga I:ssä. Se on parhaimmillaan sijoittunut sarjassa toiseksi kaudella 2011–2012. Kaudella 2011–2012 seura selviytyi ensimmäistä kertaa Eurooppa-liigan lohkovaiheeseen. Luokka:Romanialaiset jalkapalloseurat Luokka:Vuonna 2002 perustetut urheiluseurat
Jesús Olmos

Jesús "El Tuto" Olmos Moreno (20. heinäkuuta 1910 Chihuahua, Chihuahua – 25. lokakuuta 1988 Chihuahua, Chihuahua) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi kaikissa seitsemässä ottelussa.Jesús Olmos Biography and Olympic Results | Olympics at Sports-Reference.com == Lähteet == Luokka:Meksikolaiset koripalloilijat Luokka:Meksikolaiset olympiamitalistit Luokka:Vuonna 1910 syntyneet Luokka:Vuonna 1988 kuolleet
José Pamplona

José Pamplona Lecuanda (6. helmikuuta 1911 San Luis Potosí, San Luis Potosí – ?) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi yhdessä ottelussa.José Pamplona Biography and Olympic Results | Olympics at Sports-Reference.com == Lähteet == Luokka:Meksikolaiset koripalloilijat Luokka:Meksikolaiset olympiamitalistit Luokka:Vuonna 1911 syntyneet Luokka:Kuolinvuosi puuttuu
Taxi 4

Taxi 4 on Gérard Krawczykin ohjaama ranskalainen elokuva vuodelta 2007 ja sen pääosassa on Samy Naceri. == Rooleissa == == Aiheesta muualla == * Virallinen sivusto * * Luokka:Vuoden 2007 ranskalaiset elokuvat Luokka:Toimintakomediat Luokka:Gérard Krawczykin ohjaamat elokuvat
Vogue (täsmennyssivu)

Vogue voi viitata: *Vogue, muotilehti **Vogue, brittipainos * Vogue, italialainen aurinkolasimerkki * Vogue, savukemerkki *Singer Vogue, automalli (myyty myös Hillman-, Sunbeam- ja Chrysler-merkkisenä) *Sauna Vogue, homosauna Helsingissä. == Musiikki ja tanssi == * Vogue, Madonnan kappale * Vogue, KMFDM:n kappale * Vogue, Ayumi Hamasakin kappale * In Vogue, Japan-yhtyeen kappale * Vogue, tanssityyli * Vogue Records, yhdysvaltalainen levy-yhtiö * Disques Vogue, ranskalainen levy-yhtiö * The Vogue, yhdysvaltalainen rockyhtye * En Vogue, yhdysvaltalainen R&B-kvartetti; * In Vogue, Drop Deadin albumi ja kappale. ==Katso myös== * Vogüé (täsmennyssivu)
Raúl Corriveau

Raúl Corriveau PME (s. 27. kesäkuuta 1930) on Hondurasissa toiminut kanadalainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Cholutecan hiippakunnan koadjuuttoripiispaksi 25. elokuuta 1980. Piispaksi vihkiminen seurasi 8. joulukuuta. Pääkonsekraattorina toimi Héctor Enrique Santos Hernández, jota avustivat Marcel Gérin y Boulay ja Óscar Andrés Rodríguez Maradiaga.Catholic-Hierarchy.org: Bishop Raúl Corriveau, P.M.E. 14\. huhtikuuta 1984 Corriveausta tuli Cholutecan piispa, jona hän toimi, kunnes jäi eläkkeelle 17. joulukuuta 2005. == Lähteet == Luokka:Kanadalaiset papit Luokka:Katoliset piispat Luokka:Vuonna 1930 syntyneet Luokka:Elävät henkilöt
Juhana I (Aragonia)

Juhana I (27. joulukuuta 1350 – 16. toukokuuta 1395)John I Encyclopædia Britannica Online. Viitattu 10.10.2023. oli Aragonian kuningas vuosina 1387–1395 isänsä Pietari IV:n jälkeen.O´Callaghan, s. 682 Kuninkaana hän keskittyi metsästykseen, musiikkiin ja kirjallisuuteen ja jätti hallinnon hoidon vaimolleen ja suosikeilleen.O´Callaghan, s. 535 Juhana kuoli pudottuaan hevosen selästä, jolloin hänen nuorempi veljensä, Sisilian käskynhaltija Martin I tunnustettiin kuninkaaksi.O´Callaghan, s. 539 Tämän kuoleman jälkeen Juhanan sisarenpoika Kastilian Ferdinand I nousi vuonna 1412 Aragonian kuninkaaksi. ==Lähteet== * ===Viitteet=== Luokka:Aragonian hallitsijat Luokka:Vuonna 1350 syntyneet Luokka:Vuonna 1395 kuolleet
Ái Vân

Ái Vân (s. 1954 Hanoi, Vietnam) on vietnamilainen iskelmälaulaja, joka tunnettiin parhaiten kultakaudellaan, 1970–80-luvuilla. Ái Vân opiskeli musiikkia Hanoin konservatoriossa vuosina 1969–1978. Vuonna 1990 hän alkoi esiintyä Saksassa ja Yhdysvalloissa. Vasta vuonna 2002 hän palasi takaisin Vietnamiin. Vuonna 2016 hän julkaisi kolmesataasivuisen omaelämäkertansa. ==Lähteet== *Elämäkerta === Viitteet === Luokka:Vietnamilaiset muusikot Luokka:Elävät henkilöt Luokka:Vuonna 1954 syntyneet Luokka:Iskelmälaulajat
Luettelo maailman painavimmista ihmisistä

Tämä artikkeli käsittää luettelon maailman painavimmista ihmisistä. Luettelossa ovat mukana ne henkilöt, jotka ovat painaneet yli 450 kilogrammaa. Nimi Maa Sukupuoli Syntynyt Kuollut Pituus Paino Painoindeksi Kommentit Jon Brower Minnoch M 1941 1983 185 cm 635 kg 186 kg/m² Manuel UribeHalf-ton Mexican man loses 200 pounds M 1965 2014 196 cm 597 kg 155 kg/m² Carol YagerThe Flint Journal, Friday, June 17, 1994, page A1, "What next for 1,200-pound woman?" N 1960 1994 170 cm Yli 545 kg 188 kg/m² Walter Hudson M 1944 1991 544 kg Rosalie Bradford N 1943 2006 169 cm 544 kg 190 kg/m² Michael Hebranko M 1953 elää yli 500 kg Patrick Deuel M 1962 elää 170 cm 486 kg 168 kg/m² Robert Earl Hughes M 1926 1958 485 kg Kenneth Brumley M 1968 elää 469kgChannel 4: Bodyshock: Half-ton Dad Mills Darden M 1799 1857 230 cm 463 kg 87.5 kg/m² == Katso myös == *Billy ja Benny McCrary, Guinnessin ennätysten kirjan mukaan maailman painavimmat kaksoset *Edward Bright (1721–1750) ja Daniel Lambert (1770–1809), englantilaiset miehet olivat kuuluisia aikanaan ylipainostaan *Yokozuna, painavin painija (267 kg) == Lähteet == Luokka:Luettelot henkilöistä Luokka:Ylipaino Luokka:Maailmanennätykset
Tuovilan silta

Tuovilan silta () on Mustasaaressa oleva kivinen kaksiosainen holvisilta, joka on otettu museosillaksi vuonna 1982. Silta on valmistunut vuonna 1781 ja on Suomen museosilloista toiseksi vanhin Espoon kartanon Sågbron sillan jälkeen. Pienen saaren kohdalle rakennettu Laihianjoen yli johtava Tuovilan silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat". Sillan kokonaispituus on 93 metriä ja hyötyleveys 6 metriä. Kaksiosainen silta on 1- ja 2-aukkoisten siltojen yhdistelmä, suurimman kaaren aukko on 8 metriä.Aitta, 2004, s. 502–503 Tuovilan silta on osa Vaasan ja Kristiinankaupungin välistä tietyhteyttä. Kivisiltaa oli suunniteltu jo 1760-luvulla. Rakentamismääräys tuli maaherralta 1775. Kivisillat olivat tuolloin Suomessa uusia, ja sillan rakentamiseen määrättyjen kuntien talonpojat vastustivat kivisillan rakentamista. Sillan on piirtänyt yli-intendentti Carl Fredrik Adelcrantz, ja se on rakennettu vuosina 1780–1781. Se on tehty kylmämuurina, eli kivet on sovitettu paikoilleen ilman laastia ja kivien näkyvien pintojen viimeistely on karkeaa. Siltaa on aiemmin korjattu muun muassa 1960-luvulla.Liimatainen, 2007, s. 128 Tuovilan silta korjattiin perusteellisesti vuosina 2009–2010. Korjauksen kustannusarvio oli noin 240 000 euroa. Sillan rakenteita vahvistettiin laastilla ja betoniteräksillä, ja sillan kannelle kertynyt paksu sorakerros poistettiin. Sillalle asennettiin myös uudet riittävän korkeat metallikaiteet — alkuperäiset kaiteet olivat vajaat puoli metriä korkeat kivipaadet. Ne palautettiin kuitenkin paikoilleen. ==Lähteet== * * ===Viitteet=== == Aiheesta muualla == * Luokka:Suomen tieliikenteen museosillat Luokka:Holvisillat Luokka:Mustasaaren sillat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat Luokka:Suomen 1700-luvulla rakennetut rakennukset ja rakennelmat Luokka:Suomen kivisillat
Director’s Cut (albumi)

Director’s Cut on laulaja-lauluntekijä Kate Bushin albumi vuodelta 2011. Albumista on julkaistu tavallinen painos sekä erikoispainos, joka sisältää myös albumit The Sensual World ja The Red Shoes. Albumi debytoi Suomen virallisen listan sijalla 8. ==Taustaa== Albumi sisältää uusia versioita Bushin aiempien albumien The Sensual World ja The Red Shoes kappaleista.BBC Radio - Kate Bush Interview Kappaleet ”This Woman's Work”, ”Rubberband Girl” ja ”Moments of Pleasure” nauhoitettiin kokonaan uudelleen. Muut kappaleet ovat uudelleen sovitettuja ja miksattuja versioita vanhoista kappaleista. Kappale ”The Sensual World” julkaistiin albumilla nimellä ”Flower of the Mountain”. Kappaleessa on uudet sanat, jotka ovat peräisin James Joycen teoksesta Odysseus. Bush olisi halunnut käyttää Joycen tekstiä jo kappaleen alkuperäisessä versiossa, mutta ei saanut tuolloin lupaa siihen.Guardian - Kate Bush reveals guest lyricist on new album – James Joyce Albumilta julkaistiin singlenä kappale Deeper Understanding. Siihen tehtiin myös musiikkivideo. ==Kappaleet== # Flower of the Mountain – 5:15 # Song of Solomon – 4:45 # Lily – 4:05 # Deeper Understanding – 6:33 # The Red Shoes – 4:58 # This Woman's Work – 6:30 # Moments of Pleasure – 6:32 # Never Be Mine – 5:05 # Top of the City – 4:24 # And So Is Love – 4:21 # Rubberband Girl – 4:37 == Arvostelut == * Allmusic: Allmusic review * Desibeli.net: Kate Bush: Director’s Cut Viitattu 12.12.2022. * Entertainment Weekly: B+Entertainment Weekly * The Guardian: The Guardian * Metacritic: 80/100Metacritic aggregate * Nuorgam: 70/100Nuorgam * Pitchfork Media: 7.3/10Pitchfork Media * Soundi: Soundi == Lähteet == == Aiheesta muualla == * The Official Site of Kate Bush – Director's Cut Luokka:Vuoden 2011 albumit Luokka:Kate Bushin albumit
50 Words for Snow

50 Words for Snow on laulaja-lauluntekijä Kate Bushin kymmenes studioalbumi, joka ilmestyi 21. marraskuuta 2011. Se debytoi Suomen virallisen listan sijalla 11, yltäen parhaimmillaan sijalle 8 toisella listaviikollaan. ==Taustaa== Albumi on toinen julkaisu Kate Bushin omalta levy-yhtiöltä Fish People. Se sisältää seitsemän täysin uutta kappaletta toisin kuin Bushin edellinen julkaisu Director’s Cut , joka koostui vanhojen kappaleiden uusista versioista. Kestoltaan 50 Words for Snow on 65 minuutin pituinen. Albumilta julkaistiin singlenä kappale "Wild Man". Kappale kertoo lumimieslegendoista. Bush on kertonut, että albumin nimi 50 Words for Snow tulee myytistä, jonka mukaan eskimoilla on 50 sanaa lumelle. Kappaleessa "Snowed In at Wheeler Street" laulaa Bushin lisäksi Elton John. Näyttelijä Stephen Fry esiintyy puolestaan kappaleessa "50 Words for Snow". ==Kappaleet== # Snowflake – 9:55 # Lake Tahoe – 11:26 # Misty – 13:49 # Wild Man – 7:03 # Snowed in at Wheeler Street – 8:11 # 50 Words for Snow – 8:10 # Among Angels – 6:55 == Arvostelut == * Metacritic: 85/100Metacritic: Reviews for 50 Words for Snow by Kate Bush * AllMusic: AllMusic review * Entertainment Weekly: A–Entertainment Weekly: Album review * Pitchfork: 8.5/10Pitchfork Media review * Rumba: Kate Bush: 50 Words for Snow – Magiaa keskittymiskyvyttömille Viitattu 12.12.2022. ==Lähteet== ==Aiheesta muualla== * The Official Site of Kate Bush – 50 Words for Snow Luokka:Vuoden 2011 albumit Luokka:Kate Bushin albumit
FMA I.A.e 33 Pulqui II

FMA IAe 33 Pulqui II oli argentiinalainen yksimoottorinen yksipaikkainen suihkuhävittäjä. Koneen suunnitteli Saksasta toisen maailmansodan jälkeen Argentiinaan muuttanut Kurt Tank, joka oli jo sodan loppupuolella suunnitellut Focke-Wulf Ta 183 -hävittäjää Saksan Luftwaffelle. Nykyään koneen alkuperäistä prototyyppiä säilytetään Argentiinan kansallisessa ilmailumuseossa. Luokka:FMA:n ilma-alukset
Hornborgin komitea (1923)

Hornborgin komitea eli ensimmäinen puolustusrevisioni oli vuosina 1923–1926 toiminut suomalainen komitea, joka selvitti Suomen maanpuolustuksen vastaista järjestämistä. ==Komitean asettaminen ja tehtävänanto== Valtioneuvosto asetti komitean 26. marraskuuta 1923 "tutkimaan maan nykyisen puolustusjärjestelyn tarkoituksenmukaisuutta sekä tekemään ehdotuksensa sen uudelleenjärjestelystä, mikäli aihetta siihen katsottaisiin olevan, ollen komitean Valtioneuvoston päätöksen mukaisesti tehtävää suorittaessaan otettava huomioon niin hyvin maan taloudellinen kantokyky kuin sotilaalliset näkökohdat".Kronlund 1988, 286 ==Komitean kokoonpano== Komitean puheenjohtajana toimi Eirik Hornborg. Hänen lisäkseen komiteaan kuuluivat sotilasjäseninä kenraaliluutnantti Martin Wetzer, eversti Lauri Malmberg, everstiluutnantti Harald Öhquist sekä majuri Armas-Eino Martola ja heidän lisäkseen viisi siviilijäsentä. Malmbergin korvasi kesäkuussa 1924 majuri Leonard Grandell ja Öhquistin saman vuoden lokakuussa Erik Heinrichs. Komitean sihteerinä toimi Lasse Leander, jonka sijaisena oli syksyllä 1924 Into Auer.Turpeinen 1995, 73 ==Tilannekuva ja keskeiset suositukset== Hornborgin komitea jätti mietintönsä 21. tammikuuta 1926. Komitean mukaan Suomen puolueettomuutta voivat loukata kaikki Itämerellä sotaa käyvät valtiot. Suomen itsenäisyyden voivat vaarantaa ainoastaan Venäjän tekemät puolueettomuuden loukkaukset. Puolustuslaitoksen tarkoitus on olemassaolollaan "ehkäistä sotia syttymästä". Komitea kiinnitti huomiota kahteen pääongelmaan: yllättäviltä hyökkäyksiltä suojautumiseen ja ylijohdon käytössä sodan syttyessä olevien divisioonien määrään. Komitea edellytti riittävän vahvoja suojajoukkoja varmistamaan liikekannallepanoa ja joukkojen siirtoja ("ylösmarssia") sotatoimialueelle. Kenttäarmeija käsittäisi sen esityksen mukaan mobilisoidut kantajoukot, suojeluskuntien muodostamat joukot sekä kolmantena elementtinä viisi nostoväkidivisioonaa sekä täydennysjoukkoja. Kun yleisesikunnan suunnitelma suuntasi Kannakselle kuusi divisioonaa ja Laatokan Karjalaan yhden, puolustusrevisionin ehdotus sisälsi Kannakselle kahdeksan ja Laatokan Karjalaan kaksi sekä ylijohdon reserviksi kolme, siis yhteensä yhdeksän divisioonaa.Kronlund 1988, 287 ==Lähteet== * * ===Viitteet=== Luokka:Suomen puolustusvoimat Luokka:Suomalaiset komiteat Luokka:Suomen politiikka 1920-luvulla
Newport Beach California Temple

Newport Beach California Temple on mormonitemppeli Newport Beachin kaupungissa Orangen piirikunnassa Kalifornian osavaltiossa Yhdysvalloissa. Rakennuksen korkein kohta ylettyy 27 metriin. Tornin huipulla on kultainen enkeli, joka puhaltaa torveen. Rakennusta alettiin rakentaa vuonna 2001 ja se valmistui vuonna 2005. == Aiheesta muualla == Luokka:Mormonitemppelit Luokka:Uskonnolliset rakennukset Yhdysvalloissa Luokka:Kristinusko Kaliforniassa Luokka:Orangen piirikunnan (Kalifornia) rakennukset ja rakennelmat Luokka:Newport Beach
Alveolaarinen nasaali

Alveolaarinen nasaali (n-äänne) on useissa kielissä käytettävä konsonanttiäänne. Sitä merkitään kansainvälisessä foneettisessa aakkostossa merkillä []. Alveolaarinen nasaali on yleinen myös suomen kielessä, jonka kirjoitetussa muodossa, samoin kuin yleensä muissakin latinalaisia aakkosia käyttävissä kielissä, sitä merkitään N-kirjaimella. Alveolaarisen nasaalin ominaisuuksia ovat: * Artikulaatiopaikka on alveolaarinen eli kieli koskettaa hammasvallia. * Fonaatiotapa on soinnillinen eli äänihuulet värähtelevät äännettäessä. * Se on nasaalikonsonantti eli nenän kautta kulkee ilmaa. == Kirjallisuutta == * Luokka:Konsonantit
ATC-koodi R06

Anatomis-terapeuttis-kemiallisen lääkeluokituksen (ATC) luokkaan R06 kuuluvat systeemiset antihistamiinit. == R06A: Systeemiset antihistamiinit == === R06AA: Aminoalkyylieetterit === * R06AA01 Bromatsiini * R06AA02 Difenhydramiini * R06AA04 Klemastiini * R06AA06 Kloorifenoksamiini * R06AA07 Difenyylipyraliini * R06AA08 Karbinoksamiini * R06AA09 Doksylamiini * R06AA52 Difenhydramiini, yhdistelmävalmisteet * R06AA54 Klemastiini, yhdistelmävalmisteet * R06AA56 Kloorifenoksamiini, yhdistelmävalmisteet * R06AA57 Difenyylipyraliini, yhdistelmävalmisteet * R06AA59 Doksylamiini, yhdistelmävalmisteet === R06AB: Substituoidut alkyyliamiinit === * R06AB01 Bromifeniramiini * R06AB02 Dekskloorifeniramiini * R06AB03 Dimetindeeni * R06AB04 Kloorifenamiini * R06AB05 Feniramiini * R06AB06 Deksbromifeniramiini * R06AB07 Talastiini * R06AB51 Bromifeniramiini, yhdistelmävalmisteet * R06AB52 Dekskloorifeniramiini, yhdistelmävalmisteet * R06AB54 Kloorifeniramiini, yhdistelmävalmisteet * R06AB56 Deksbromifeniramiini, yhdistelmävalmisteet === R06AC: Substituoidut etyleenidiamiinit === * R06AC01 Mepyramiini * R06AC02 Histapyrrodiini * R06AC03 Klooripyramiini * R06AC04 Tripelennamiini * R06AC05 Metapyrileeni * R06AC06 Tontsylamiini * R06AC52 Histapyrrodiini, yhdistelmävalmisteet * R06AC53 Klooripyramiini, yhdistelmävalmisteet === R06AD: Fentiatsiinijohdokset === * R06AD01 Alimematsiini * R06AD02 Prometatsiini * R06AD03 Tietyyliperatsiini * R06AD04 Metdilatsiini * R06AD05 Hydroksietyyliprometatsiini * R06AD06 Tiatsinaami * R06AD07 Mekvitatsiini * R06AD08 Oksomematsiini * R06AD09 Isotipendyyli * R06AD52 Prometatsiini, yhdistelmävalmisteet * R06AD55 Hydroksietyyliprometatsiini, yhdistelmävalmisteet === R06AE: Piperatsiinijohdokset === * R06AE01 Buklitsiini * R06AE03 Syklitsiini * R06AE04 Kloorisyklitsiini * R06AE05 Meklotsiini * R06AE06 Oksatomidi * R06AE07 Setiritsiini * R06AE09 Levosetiritsiini * R06AE51 Buklitsiini, yhdistelmävalmisteet * R06AE53 Syklitsiini, yhdistelmävalmisteet * R06AE55 Meklotsiini, yhdistelmävalmisteet === R06AK: Antihistamiiniyhdistelmävalmisteet === === R06AX: Muut systeemiset antihistamiinit === * R06AX01 Bamipiini * R06AX02 Syproheptadiini * R06AX03 Tenalidiini * R06AX04 Fenindamiini * R06AX05 Antatsoliini * R06AX07 Triprolidiini * R06AX08 Pyrrobutamiini * R06AX09 Atsatadiini * R06AX11 Astemitsoli * R06AX12 Terfenadiini * R06AX13 Loratadiini * R06AX15 Mebhydroliini * R06AX16 Deptropiini * R06AX17 Ketotifeeni * R06AX18 Akrivastiini * R06AX19 Atselastiini * R06AX21 Tritokvaliini * R06AX22 Ebastiini * R06AX23 Pimetikseeni * R06AX24 Epinastiini * R06AX25 Mitsolastiini * R06AX26 Feksofenadiini * R06AX27 Desloratadiini * R06AX28 Rupatadiini * R06AX29 Bilastiini * R06AX53 Tenalidiini, yhdistelmävalmisteet * R06AX58 Pyrrobutamiini, yhdistelmävalmisteet == Lähteet == * R06
Benito Guerra

Benito Iván Guerra Latapí (s. 25. maaliskuuta 1985) on meksikolainen ralliautoilija. Guerra debytoi WRC-sarjassa vuonna 2006 Meksikon rallissa, jossa hän sijoittui sijalle 26. Vuosina 2007-2009 Guerra ajoi yksittäisiä kilpailuja WRC-sarjassa parhaana tuloksena 13. sija Portugalin rallista. Vuonna 2009 Guerra voitti Spanish Production tittelin ja Spanish Gravel tittelin vuonna 2010. Vuonna 2011 Guerra sai ensimmäiset MM-pisteet sijoittumalla yhdeksänneksi Australian rallissa, hän sai kaksi pistettä. == Lähteet == Luokka:Meksikolaiset ralliautoilijat Luokka:Vuonna 1985 syntyneet Luokka:Elävät henkilöt
Nuukin tuomiokirkko

Nuukin tuomiokirkko () on kirkko Nuukin kaupungissa Grönlannissa. Nuukin tuomiokirkko rakennettiin vuosien 1848–1849 aikana. Kirkon lähellä on kukkula, jolla sijaitsee lähetyssaarnaaja Hans Egeden patsas. == Lähteet == == Aiheesta muualla == Luokka:Katedraalit Luokka:Grönlannin rakennukset ja rakennelmat Luokka:Grönlannin historia Luokka:Nuuk
6 Luotia

6 Luotia (6 Bullets) on vuonna 2012 ensi-iltansa saanut yhdysvaltalainen toimintaelokuva. Elokuvan on ohjannut Ernie Barbarash, sekä käsikirjoittanut Chad Law ja Evan Law. Pääosissa esiintyy Jean-Claude Van Damme ja Joe Flanigan. ==Juoni== Andrew Fayden on entinen vapaaottelun mestari, joka yrittää paluuta huipulle. Hän vierailee Moldovassa vaimonsa ja tyttärensä kanssa puhuakseen promoottorinsa kanssa paluustaan. Matkan aikana Faydenin tytär siepataan ja hän saa apua entiseltä palkkamurhaajalta Samson Gaulilta, joka on erikoistunut jäljittämään kadonneita lapsia. == Rooleissa == ==Kuvaukset== Elokuvan kuvaukset aloitettiin Romaniassa 22. elokuuta 2011 ja ne kestivät noin viisi viikkoa.The Joe Flanigan Appreciation Society 21.8.2011 Viitattu 25.9.2011 Sitä kuvattiin myös Moldovassa. Elokuva tunnettiin vielä tuotantovaiheessa kahdella eri nimellä Six Bullets ja The Butcher. ==Lähteet== Luokka:Vuoden 2012 yhdysvaltalaiset elokuvat Luokka:Yhdysvaltalaiset toimintaelokuvat